Document ID: /roh_data/filtered/fineweb-2-filterrobots_roh.jsonl.gz/60704

En l’entira Svizra Bassa, il Giura dal Sid ed en la Svizra Orientala annunzian pestgaders e chantuns bleras auas setgadas or e peschs crappads. Quai ha communitgà l’uniun. Cunzunt pertutgadas sajan spezias che dependian d’aua fraida – sco per exempel litgivas e litschalas.
Ozendi èn gia trais quarts da las sorts da peschs indigenas periclitadas ubain svanidas. 20 grads muntan gia stress per ils animals e sche l’aua cuntanscha 25 grads è lur vita periclitada. Actual mesiran ins en bler dutgs e flums temperaturas da record – savens da passa 25 grads.